stanford-oval/wikipedia huggingface dataset:
Arvo Vesanto

Arvo Aleksanteri Vesanto (17. elokuuta 1884 Tampere – 3. kesäkuuta 1944) oli suomalainen Tampereella vaikuttanut toimitusjohtaja.
Arvo Vesanto työskenteli muutamia vuosia konttoristina ja kävi Tampereen kauppaopiston. Hän tuli vuonna 1904 Tampereen Säästöpankin palvelukseen ja siirtyi 1911 kolmeksi vuodeksi Moskovaan erään rauta- ja taloustarviketukkukaupan palvelukseen. Oltuaan sen jälkeen  muutamia vuosia Serlachius-yhtiön palveluksessa Mäntässä ja vielä pari vuotta liikemiehenä Pietarissa ja Suomen sisällissodan aikana intendenttilaitoksen palveluksessa, hän tuli vuonna 1918 Tampereelle Heikkilä ja Kestilä Oy:n pukutehtaan palvelukseen. Tämän tehtaan olivat perustaneet K. E. Heikkilä ja Heikki Kestilä.
Vuonna 1920 Vesanto yhdessä parin muun tamperelaisen liikemiehen kanssa perusti valmisvaatteita valmistaneen Vaatetus Osakeyhtiön ja toimi yhtiön johtajana vuoteen 1931 saakka, jolloin tämä yhtiö kahden muun tamperelaisen pukutehtaan yhdistyi muodostaen Yhtyneet Pukutehtaat Oy:n. Vesanto oli aluksi Yhtyneet Pukutehtaat Oy:n tehdaspuolen johtajana ja syksystä 1933 lähtien hän oli tehtailija K. E. Heikkilän kuoltua yhtiön toimitusjohtajana.
Kesäkuussa 1944 59-vuotiaana kuollut Arvo Vesanto on haudattu Kalevankankaan hautausmaalle.
Artem Pryma

| Artem Pryma |
| --- | --- |
 Artem Pryma vuonna 2023
Henkilötiedot
Koko nimi:  Artem Andrijovitš Pryma
Syntynyt: 30. toukokuuta 1987 (ikä 37) Tšernihiv, Ukrainan SNT, Neuvostoliitto
Uran tiedot
Pituus:  180 cm
Laji:  ampumahiihto 
Maailmancup
Kaudet:  2010-
Voitot:  0
Palkintokorokkeella:  0
 Tietolaatikko päivitetty 10. joulukuuta 2018 
| Mitalit> Maa:  Ukraina.Miesten ampumahiihto.Universiadit  | Mitalit> Maa:  Ukraina.Miesten ampumahiihto.Universiadit  | Mitalit> Maa:  Ukraina.Miesten ampumahiihto.Universiadit  | Maa:  Ukraina> Miesten ampumahiihto. |
| --- | --- | --- | --- |
|  Kultaa | Erzurum 2011 | pikakilpailu |  |
|  Kultaa | Erzurum 2011 | yhteislähtö |  |
|  Kultaa | Erzurum 2011 | sekaviesti |  |
|  Hopeaa | Erzurum 2011 | takaa-ajo |  |
Artem Andrijovitš Pryma (ukr. Артем Андрійович Прима; s. 30. toukokuuta 1987 Tšernihiv, Ukrainan SNT, Neuvostoliitto) on ukrainalainen ampumahiihtäjä.
Pryma debytoi ampumahiihdon maailmancupissa tammikuussa 2010 Ruhpoldingin sprintissä sijoittuen sijalle 41. Ensimmäiset maailmancupin pisteensä hän saavutti maaliskuussa 2011 sijoittuen Holmenkollenin sprintissä sijalle 15. Pryman paras sijoitus maailmancupin osakilpailussa on viides tila, jonka hän saavutti tammikuussa 2014 Oberhofin sprintistä.
Pryma on ollut talviolympialaisissa mukana kolmella henkilökohtaisella matkalla vuonna 2014 Sotšissa ja Pyeongchangissa 2018 sekä neljällä matkalla Pekingissä 2022. Parhaimmillaan hän on sijoittunut Pekingissä pikakilpailussa 15:nneksi ja takaa-ajossa 18:nneksi. Sekaviestissä hän oli Pyeongchangissa seitsemäs. MM-kilpailuissa Pryma on ollut mukana yhdeksän kertaa vuosina 2011–2013, 2015–2017 ja 2019–2021. Parhaimmillaan hän on sijoittunut vuoden 2021 MM-kilpailuissa takaa-ajossa kahdeksanneksi ja normaalimatkalla yhdeksänneksi. EM-kilpailuista Pryma on saavuttanut viisi kultaa, kaksi hopeaa ja kaksi pronssia. Vuoden 2011 talviuniversiadeista Erzurumista Pryma saavutti kolme kultaa ja yhden hopean. Rulla-ampumahiihdon MM-kilpailuista hänellä on kolme hopeaa ja yksi pronssi.
Käännös suomeksi
Arvanitika

| Arvanitika |
| --- | --- |
Muu nimi:  αρbε̰ρίσ̈τ, arbërisht αρβανίτικα, arvanítika
Tiedot
Alue:   Kreikka
Puhujia:  50 000
Sija:  ei sadan suurimman joukossa
Kirjaimisto:  kreikkalainen
Kielitieteellinen luokitus
Kielikunta:  indoeurooppalaiset kielet ::albanian kieli
Kielikoodit
ISO 639-1:  −
ISO 639-2:  alb (B) sqi (T)
ISO 639-3:  aat
 Ohje 
Arvanitika (arvanitikaksi: αρbε̰ρίσ̈τ, arbërisht; kreik. αρβανίτικα, arvanítika) on albanian kielen murre, jota puhutaan Kreikassa. Sen puhujia eli arvaniitteja on arviolta 50 000 puhujaa. Kieleen on tullut voimakkaita vaikutteita kreikan kielestä. Kieltä uhkaa nuorien puhujien sulautuminen kreikkalaisiin, vaikkakin jonkinlaista kulttuurillista uudelleenheräämistäkin on tapahtunut. Kielelle on kehitetty kielioppi ja Uuden testamentin käännös vuonna 1827.
Kielinäyte

Isä meidän arvanitikaksi
latinalainen kirjaimisto

Áti ýnë që jé ndë qiéjet, ushënjtëróft' émëri ýt.

árthtë mbëretëría jóte; ubëftë dashurími ýt

si ndë qiél, edhé mbë dhét

búkënë tónë të përdítëshimen' ép-na néve só

edhé fálj-na fájetë tóna

sikúndrë edhé néve ua fáljmë fajtórëvet tánë

edhé mos na shtiér ndë ngásie, pó shpëtó-na nga i ljígu;

sepsé jótia është mbëretëría e fuqía e ljavdía ndë jétët të jétëvet.
kreikkalainen kirjaimisto

Άτι ύνε̱ κ̇ε̱ ϳέ νdε̱ κ̇ιέϳετ, ȣσ̈ε̱ν̇τε̱ρόφτ' έμε̱ρι ύτ.

άρθτε̱ μbε̱ρετε̱ρία ϳότε; ȣbε̱φτε̱ dασ̈ȣρίμι ύτ,

σι νdε̱ κ̇ιέλ, εδέ μbε̱ δέτ;

bȣ́κε̱νε̱ τόνε̱ τε̱ πε̱ρdίτε̱σ̈ιμεν' έπ-να νέβε σότ;

εδέ φάλ̇-να φάϳετε̱ τόνα,

σικȣ́νdρε̱ εδέ νέβε ȣα φάλ̇με̱ φαϳτόρε̱βετ τάνε̱;

εδέ μοσ να σ̈τιέρ νdε̱ νγάσιε, πό σ̈πε̱τό-να νγα ι λ̇ίγȣ;

σεπσέ ϳότια ε̱σ̈τε̱ μbε̱ρετε̱ρία ε φȣκ̇ία ε λ̇αβdία νdε̱ ϳέτε̱τ τε̱ ϳέτε̱βετ.
Amélie Lundahl

| Amélie Lundahl |
| --- | --- |
 Amélie Lundahl 1880-luvulla
Henkilötiedot
Koko nimi:  Helga Amélie Lundahl
Syntynyt: 26. toukokuuta 1850 Oulu, Suomen suuriruhtinaskunta
Kuollut: 20. elokuuta 1914 (64 vuotta) Helsinki, Suomen suuriruhtinaskunta
Ammatti:  taiteilija
Taiteilija
Ala:  taidemaalari
Aiheesta muualla
Helga Amélie Lundahl (26. toukokuuta 1850 Oulu, Suomen suuriruhtinaskunta – 20. elokuuta 1914 Helsinki, Suomen suuriruhtinaskunta) oli suomalainen taidemaalari.
Varhainen elämä

Amélie Lundahl oli perheensä yhdes­toista ja nuorin lapsi. Hänen äitinsä Katarina Charlotta o.s. Cajanus kuoli vain kolme kuukautta Amélien syntymän jälkeen. Lundahlin isä kaupunginviskaali Abraham Lundahl kuoli, kun Amélie oli kahdeksan­vuotias. Vuosina 1860–1862 Amélie Lundahl kävi kaksi luokkaa Svenska fruntimmers­skolan i Uleå­borg -koulua. Perhe ja Lundahlien suku tunnettiin yleisemminkin taide­harrastuksestaan. Amélie Lundahlin veli oli näyttelijä Arthur Lundahl, ja sisaren Cecilia Lundahlin poika oli Ilmari Kianto. [lähde? ]
Ura

Vuonna 1870 Lundahl muutti Helsinkiin ja aloitti opinnot Suomen Taide­yhdistyksen piirustus­koulussa. Piirustus­koulussa hänen opettajinaan toimivat Carl Eneas Sjöstrand, Arvid Liljelund ja Hjalmar Munsterhjelm. Heti seuraavana vuonna saadun matka-apu­rahan turvin hän pystyi opiskelemaan vuodet 1872–1873 Tuk­holman Taide­teollisessa veisto­koulussa. Ilmeisesti Lundahlin tavoitteena oli ollut hankkia koulutus, joka varmistaisi hänelle turvatumman ammatin kuin vapaa taiteilija. Tukholman opintojen jälkeen Lundahl jatkoi opintojaan Helsingissä ja toimi opintojen ohessa kuvataiteiden apu­opettajana Suomen Taide­yhdistyksen piirustus­koulussa 1874–1876. Lundahl oli koulun ensimmäinen nais­opettaja toimiessaan Arvid Liljelundin viran­sijaisena yhdessä toisen nuoren taiteilijan S. A. Keinäsen kanssa.
Valtion matka­stipendin saatuaan Lundahl matkusti vuonna 1877 Ranskaan, jossa hän asui 12 vuotta. Lundahlin tunnetuimmat työt ovat Ranskan ajalta ja erityisesti Bretagnesta. Lundahl palasi koti­maahan vuonna 1889. Hän vietti myös jonkin aikaa Victor Westerholmin perustamassa Önninge­byn taiteilija­siirto­kunnassa Ahvenanmaalla. [lähde? ]
Yksityiselämä

Lundahl kuoli toden­näköisesti leukemiaan Helsingissä elo­kuussa 1914. [lähde? ]
Teosten myyntejä

Lundahlin teos Tyttöjä vuodelta 1887 myytiin marras­kuussa 1997 Hagelstamin huuto­kaupassa 200 000 markalla eli noin 35 000 eurolla.
Teoksia

Bretagnelais­tyttö, 1880
Kirkon ulko­puolella, 1880
Tyttö lehti­metsässä, varhainen 1880-luku
Rendez-vous, 1880-luku
Poikia rannalla, 1881
Tytön pää, Bretagne, 1882
Bretagne­lainen tyttö (Sukkien kutoja), 1883
Bretagnelais­tyttö ruukku kädessä, 1884
Puutarha­tyttö, 1885
Kalastaja­tyttö, 1880s
Ennen uintia, 1885
Tamburiini­tanssijatar, 1888
Aiheesta muualla

Kuvia tai muita tiedostoja aiheesta Amélie Lundahl Wikimedia Commonsissa
Amélie Lundahl Kansallisgallerian kokoelmissa
Lundahl, Amélie hakuteoksessa Uppslagsverket Finland (2012). (ruotsiksi)
Lundahl noin 1860–1875
Lundahl vuonna 1914
Maria Wiikin muoto­kuva Lundahlista, 1879
Kotonaan vuonna 1898
Arvo Valte Palmroth

Arvo Valte Palmroth (17. helmikuuta 1916 Kauhajoki – 20. syyskuuta 1997 Kauhajoki) oli suomalainen laulaja, lauluntekijä ja maallikkosaarnaaja.
Palmroth oli Suomen romani. Hänen sukunsa oli tilallisia Kauhajoella, mutta hän ei itse perinyt maata ja elätti itsensä muun muassa kaupustelijana. Hän suoritti kansakoulun oppimäärän vasta aikuisiällä opiskellessaan yhden lukuvuoden ajan 1936–1937 Kauhajoen evankelisessa kansanopistossa. Hän kiersi kaupustelijana sekä evankelisen liikkeen maallikkosaarnaajana pitkin Pohjanmaata ja läntistä Suomea. Muusikkona Palmroth oli pääosin itseoppinut, mutta hänen isoveljensä Viljo Salojensaari oli myös romaniväestön keskuudessa tunnettu laulaja-lauluntekijä. Palmroth sai nuorena myös muutamia viulutunteja, mutta joutui rahanpuutteessa myymään pian viulunsa eikä palannut soittajaksi. Hän oli 1930-luvulla jonkin aikaa laulusolistina eteläpohjalaisessa Tempo-yhtyeessä ja kuului Kauhajoen kirkkokuoroon, mutta laulujen sepittämisen hän aloitti vasta jäätyään leskeksi vuonna 1962. Viimeisinä vuosinaan hän asui synnyinseudullaan Kauhajoella ja välillä Ruotsissa.
Palmrothin kappaleita levyttivät muun muassa Taisto Tammi, Anneli Sari ja Markus Allan. Vuonna 1973 Love Records julkaisi Palmrothin albumin Mustalaislauluja, romansseja, laulelmia. Hänen on sanottu olleen surumielisten romanssilaulujen mestari. Eräs hänen tunnetuimmista lauluistaan on ”Muistojeni ruusut”.
Avdijivkan taistelu

Avdijivkan taistelu:
Avdijivkan taistelu (2017)
Avdijivkan taistelu (2022–2023)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avdijivkan taistelu”, voi hakea sivunnimihaulla, laajalla sivunnimihaulla tai tekstihaulla.
Amerikan Samoa kesäolympialaisissa 2016

Amerikan Samoa osallistui kesäolympialaisiin 2016. Sitä edusti neljä urheilijaa kolmessa lajissa. Joukkueen lipunkantajana avajaisissa toimi painonnostaja Tanumafili Jungblut ja päättäjäisissä judoka Benjamin Waterhouse. Amerikan Samoa ei saavuttanut yhtään mitalia.
Joukkue > Judo

Benjamin Waterhouse kilpaili miesten judon 73 kg sarjassa. Waterhousen ei tarvinnut otella ensimmäisellä kierroksella. Toisella kierroksella hän hävisi srilankalaiselle Chamara Repiyallagelle rangaistuspisteiden takia. Tämä tarkoitti, että hän jäi sijalle 17.
Joukkue > Painonnosto

Tanumafili Jungblut kilpaili miesten alle 94 kg sarjassa. Jungblut ei saanut tulosta tempauksessa, vaan jäi aloituspainoonsa 141. Tämän takia hän ei saanut sijoitusta ollenkaan.
Joukkue > Yleisurheilu

Amerikan Samoalla oli kilpailija sekä miesten että naisten 100 metrin matkalla. Isaac Silafau sijoittui miesten kilpailussa omassa alkuerässään sijalle 5. ajalla 11,51 eikä hän edennyt seuraavalle kierrokselle. Naisten kilpailussa Jordan Mageo oli alkueränsä kuudes ajalla 13,72 eikä edennyt jatkoon.
Angelniemi

| Angelniemi> Entinen kunta – nykyiset kunnat: Salo |
| --- | --- |

 vaakuna :  sijainti 
 Silta Angelansaareen.
Sijainti:  60°17′50″N, 022°54′29″E
Lääni:  Turun ja Porin lääni
Maakunta:  Varsinais-Suomen maakunta
Seutukunta:  Salon seutukunta
Kuntanumero:  011
Hallinnollinen keskus:  Kokkila
Perustettu:  1916
Liitetty:  1967
– liitoskunnat:  Halikko Angelniemi
– syntynyt kunta:  Halikko
Pinta-ala:   km²   (1.1.1966)
– maa:  63,7 km²
Väkiluku:  951   (31.12.1966)
– väestötiheys:  14,93 as./km²
Angelniemi on entinen Suomen kunta, joka toimi vuosina 1916–1966. Kunta liitettiin vuoden 1967 alussa Halikon kuntaan, josta se oli aikanaan erotettu. Angelniemi sijaitsi Turun ja Porin läänissä ja sen keskuskylä oli Kokkila.
Angelniemi sijaitsee Halikonlahden rannalla. Sen alueesta puolet sijaitsee mantereella ja puolet Kemiön saaren pohjoisosassa. Saaren ja mantereen välillä liikennöi edelleen Kokkilan lossi, joka yhdistää entisen kunnan osat toisiinsa. Kunnan naapurikunnat olivat Halikko, Kemiö, Paimio, Perniö, Sauvo ja Uskela. Nykyisin entisen kunnan alueella asuu 398 ihmistä, mutta kesäasutus kasvattaa väkilukua huomattavasti.
Angelniemen kyläyhdistys osti vuonna 2000 Angelniemen seurojentalon Halikon kunnalta ja pitää sitä yllä kunnostamalla ja järjestämällä toimintaa.
Etymologia

Angelniemen nimen taustalla on Angelan kylä, josta on ensimmäinen maininta 1500-luvulta. Angelniemi on vakiintunut alueen nimeksi kuitenkin vasta 1700-luvun lopulla. Angelan nimen taustalla lienee angervon paikallinen nimitys angelma tai ankelia.
Vanhastaan aluetta on kutsuttu Halikon alaiseksi Korven kappeliksi. Sen rinnalla on kulkenut myös nimitys Päärnäspään kappeli läheisen Päärnäspään kylän vuoksi. Korpi tai Korpinen on ollut yleisemmin käytössä asiakirjoissa. Nimen korpi taustalla saattaa olla vanhat raja- ja nautinta-alueet. Halikonlahden itärantaa on kutsuttu Merikorveksi ja länsirannan sisäosia Maakorveksi. Halikonlahdella on myös Korvensalmi. Nimi Korpi on jäänyt pois Angelniemen vakiintuessa.
Historia

Angelniemen kappeliseurakunta perustettiin 1659. Kunta itsenäistyi Halikosta vuonna 1916, ja liitettiin takaisin Halikkoon 1967. Angelniemen asukasmäärä oli suurimmillaan 1950-luvulla.
Maantiede

Angelniemi muodostuu mantereenpuoleista ja Kemiön saaren puoleisesta osista. Saaren puolta angelniemeläiset kutsuvat Luodoksi. Kokkilanselkä erottaa Angelniemen osat toisistaan. Valtaosa väestöstä asuu mantereella.
Kemiön saaren pohjoiskulman lisäksi Angelniemeen kuuluvat saaret Luotsisaari, Angelansaari, Pikkusaari ja Karhusaari. Merkittävimmät vesistöt ovat Angelniemen pohjoisosassa Sauvon puolelle virtaava Ruonanjoki sekä Halikonlahteen laskevat Topjoki ja Karviaistenoja.
Angelniemen kirkko sijaitsee saaren puolella, mutta Angelniemen vanha keskusta Kokkila mantereen puolella.
Väestö

Seuraavassa kuvaajassa on esitetty Angelniemen väestönkehitys kymmenen vuoden välein vuosina 1880–1960 ja lakkautusta edeltäneenä vuonna 1966.
| Angelniemen väestönkehitys 1880–1966 |
| --- | --- | --- | --- | --- |
| Vuosi |  |  | Asukkaita |  |
| 1880 | 1880 |    | 843 | 843 |
| 1890 | 1890 |    | 1 002 | 1 002 |
| 1900 | 1900 |    | 1 005 | 1 005 |
| 1910 | 1910 |    | 1 038 | 1 038 |
| 1920 | 1920 |    | 1 049 | 1 049 |
| 1930 | 1930 |    | 984 | 984 |
| 1940 | 1940 |    | 996 | 996 |
| 1950 | 1950 |    | 1 272 | 1 272 |
| 1960 | 1960 |    | 1 083 | 1 083 |
| 1966 | 1966 |    | 951 | 951 |
Lähde: Tilastokeskus (vuodet 1880–1960) ja  (vuosi 1966).
Urheilu

Angelniemellä toimii menestynyt suunnistusseura Angelniemen Ankkuri.
Kylät

Ahtmaa, Angela, Asila, Esselpää, Isokylä (Storby), Kanamäki, Karviainen, Kokkila, Myllyperä, Paatelmaa (Båtsholm), Peksala, Päärnäspää, Pöylä (Böylä), Sapalahti (Kallmusnäs), Tammenpää, Toppjoki, Torkkila, Tuiskula, Valttila.
Vuoden 1960 taajamarajauksen mukaan Angelniemellä ei ollut taajamia, mutta Halikon Vartsalan taajamasta osa ulottui Angelniemen puolelle.
Kulttuuri > Murre

Angelniemen alueella puhutun kielen perustana on itäinen Lounais-Suomen murre. Angelniemen murre kuuluu Lounais-Suomen itäryhmän rantaryhmään.
Kirjallisuutta

Kyllönen, Soili – Kyllönen, Ari: Muistoja Päärnäspäästä.  Kuopio, 2007.  ISBN 978-952-92-2309-1.
Hinkka, Reijo: Halikon historia II : kunnallishallinnon perustamisesta 1980-luvulle sekä Angelniemen vaiheet kuntien yhdistymiseen asti.  Halikon kunta, 1984.  ISBN 951-99607-1-6.
Aiheesta muualla

Angelniemi Halikko.com
Angelniemi Angelniemi.fi, kyläyhdistys
Angelniemen kirkko.
Avdejev

Avdejev on muun muassa seuraavien venäläisten henkilöiden sukunimi:
Aleksandr Avdejev  (s. 1946), poliitikko ja diplomaatti
Julianna Avdejeva (s. 1985), pianisti
Mihail Avdejev (1821–1876), kirjailija
Sergei Avdejev (s. 1956), kosmonautti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Belgialainen uskontunnustus

Belgialainen uskontunnustus on vuonna 1561 kirjoitettu uskontunnustus. Belgialainen uskontunnustus syntyi Espanjan inkvisition aikana, jolloin Alankomaissa tarvittiin selkeää ja kattavaa julistusta reformoidusta uskosta.
Belgialaisen uskontunnustuksen ensimmäinen kirjoittaja Guido de Brès pyysi Espanjan kuninkaalta suvaitsevuutta protestanttisia ryhmiä kohtaan. Tämän vuoksi belgialainen uskontunnustus korostaa reformoidun uskon jatkuvuutta aikaisempien kristillisten uskontunnustusten kanssa ja toisaalta erottaa uskon katolisesta ja anabaptistisesta opetuksesta.
Archie Panjabi

| Archie Panjabi |
| --- | --- |
 Archie Panjabi vuonna 2015
Henkilötiedot
Koko nimi:  Archana Panjabi
Syntynyt: 31. toukokuuta 1972 (ikä 52) Lontoo, Englanti, Yhdistynyt kuningaskunta
Ammatti:  näyttelijä
Puoliso:  Rajesh Nihalani (vih. 1998)
Näyttelijä
Aktiivisena:  1995–
Palkinnot
 Primetime Emmy (2010) 
Aiheesta muualla
Viralliset kotisivut
IMDb 
Elonet
AllMovie
Archana ”Archie” Panjabi (s. 31. toukokuuta 1972 Lontoo) on britti­läinen näyttelijä. Hänet tunnetaan muun muassa roolistaan Kalinda Sharmana televisio­sarjassa Good Wife. Hän voitti Prime­time Emmyn parhaasta nais­sivu­osasta draama­sarjassa vuonna 2010. Hän oli ehdolla samassa kategoriassa myös vuosina 2011 ja 2012.
Yksityiselämä

Archana Panjabi syntyi Lontoossa intialaisille vanhemmille. 26-vuotiaana hän solmi järjestetyn avio­liiton räätäli Rajesh Nihalanin kanssa.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 1995 | Bideshi | Joyoti |  |
| 1995 | Under the Moon | Heena |  |
| 1999 | East Is East | Meenah Khan |  |
| 2000 | Pettäjä | Chandra |  |
| 2000 | In the Beginning | Basya |  |
| 2001 | Delilah | aikuinen Pim |  |
| 2001 | Ivor the Invisible | Leila (ääni) |  |
| 2002 | Parempi kuin Beckham | Pinky Bhamra |  |
| 2002 | The Secret | Nadian ehdonalaisvalvoja |  |
| 2002 | Valkoiset hampaat | Alsana |  |
| 2002 | Arranged Marriage | Shashi |  |
| 2003 | Cross My Heart | Sumi |  |
| 2003 | Pieni elämä | Niala |  |
| 2003 | Final Demand | Farida |  |
| 2003 | Koodi 46 | Check In |  |
| 2003– | Postimies Pate | Meera Baines / Nisha Baines (ääni) |  |
| 2004 | Yasmin | Yasmin |  |
| 2005 | Chromophobia | Sarita |  |
| 2005 | Uskollinen puutarhuri | Ghita Pearson |  |
| 2005 | A Very Social Secretary | Ashley |  |
| 2006 | A Good Year – Mainio vuosi | Gemma |  |
| 2007 | Lezioni di volo | Sharmila |  |
| 2007 | Äidin poikaystävä | tyttö |  |
| 2007 | A Mighty Heart – taipumaton | Asra Nomani |  |
| 2008 | Traitor | Chandra Dawkin |  |
| 2009 | The Happiness Salesman | Karen |  |
| 2009 | Espion(s) | Anna |  |
| 2010 | The Infidel | Saamiya Nasir |  |
| 2013 | The Disappearance of Eleanor Rigby | — |  |
| 2014 | I Origins | Priya Varma |  |
| 2014 | The Widower | Simone Banerjee |  |
| 2015 | San Andreas | Serena |  |
| 2016 | The Jury | Kim Dempsey |  |
| 2016 | Power Monkeys | Preeya |  |
| Televisio> Vuosi | Televisio> Sarja | Televisio> Rooli | Televisio> Jaksot |
| --- | --- | --- | --- |
| 1996 | Kovat koppalakissa | Nazia Habib | 1 |
| 2000 | Harry Enfieldin entistäkin parempi show | useita | — |
| 2001 | A Mind to Kill | Lamisa Khan | 1 |
| 2001 | Murder in Mind | Jill Evans | 1 |
| 2001 | The Bill | Shanaz Arad | 2 |
| 2002 | Single Voices | — | 1 |
| 2002 | Holby Cityn sairaala | Ali Safron | 1 |
| 2002 | Minun perheeni | avustaja | 1 |
| 2003 | Canterburyn tarinat | Clare | 1 |
| 2003–2004 | Grease Monkeys | Rita Dhillon | 20 |
| 2004 | Henkien meri | Megan Sharma | 6 |
| 2006, 2007 | Life on Mars | Maya Roy | 2 |
| 2007 | Hiljainen todistaja | Amita Joshi | 2 |
| 2009 | Personal Affairs | Jane Lesser | 5 |
| 2013–2014 | The Fall | Paula Reed Smith | — |
| 2009–2015 | Good Wife | Kalinda Sharma | toistuva |
| 2015 | Brooklyn 99 | komisario Singh | 1 |
| 2016 | Shetland | rikos­yli­konstaapeli Asha Israni | — |
| 2016–2018, 2020 | Blindspot | Nas Kamal | — |
| 2017 | Bull | Arti Cander | 1 |
| 2017 | BoJack Horseman | Tilda Madison | 1 |
| 2018 | Next of Kin | Mona Harcourt | 6 |
| 2019 | Still Open All Hours | Jasmin | 4 |
| 2019 | Departure | Kendra | — |
| 2020 | Run | Fiona | 3 |
| 2020 | I Know This Much Is True | tohtori Patel | mini­sarja |
| 2021 | Star Wars: The Bad Batch | Depa Billaba | 1 |
Aiheesta muualla

Kuvia tai muita tiedostoja aiheesta Archie Panjabi Wikimedia Commonsissa
Viralliset kotisivut (englanniksi)
Barley wine

Kaksi erilaista barley winea.
Barley wine (ohraviini) on alen eli pintahiivaoluen tyyppi. Sille tyypillistä on korkea alkoholipitoisuus. Barley wine -nimeä käytetään panimojen vahvimmista oluista. Nimestään huolimatta barley wineilla ei ole tekemistä viinien kanssa. Se tarjoillaan tavallisesti viinilaseista. Nimitys barley wine juontaa oluen kansanomaisesta vertauksesta viiniin.
Ominaisuudet

Barley wine -oluiden korkea alkoholipitoisuus saadaan aikaan pitkällä, usean kuukauden kypsytysajalla. Kypsytysaikana tynnyreitä pyöritellään, jotta kaikki sokeri saadaan käytettyä alkoholiksi. Sen kantavierrepitoisuus on 1,060–1,100. Barley wineä saa sekä vaaleana että tummana. Maut ovat hyvin vaihtelevia, mutta hedelmäisyys on tyypillistä barley wine -oluille. Alkoholipitoisuus vaihtelee useimmiten 8–15 tilavuusprosentin välillä.
Ararat

Ararat-vuori nähtynä Doğubeyazıtin itäpuolelta
| --- | --- |
Tyyppi:  Kerrostulivuori
Sijainti:   Ağrın maakunta, Iğdırin maakunta, Turkki
Vuoristo:  Armenian ylänkö (d) 
Korkeus merenpinnasta:  5 137 m
Prominenssi:  3 611  m 
Purkautunut viimeksi:  1840
Ensimmäinen nousu huipulle:  1829, Friedrich Parrot, Khachatur Abovia
| --- | --- |
Luokitus:  Kansainvälisesti tärkeä lintualue 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Ararat-vuori Armenian pääkaupungista Jerevanista nähtynä
Ararat (turk. Ağrı; arm. Արարատ) on Turkin korkein vuori, korkeudeltaan 5 137 metriä.
Ararat sijaitsee 16 kilometriä länteen Iranin rajalta ja 32 kilometriä etelään Armenian rajalta. Ararat on uinuva tulivuori ja ollut viimeksi aktiivinen 1840. Raamatussa Ararat mainitaan Nooan arkin rantautumispaikaksi vedenpaisumuksen jälkeen. Vaikkakin vuori sijaitseekin nykyisin Turkin puolella, Ararat on Armenian kansallissymboli ja näkyvissä monista paikoista maassa, myös pääkaupunki Jerevanista. Ararat on myös päätynyt Armenian vaakunaan. Lisäksi joitakin armenialaisia tuotteita (mm. brandy ja savukkeita) on nimetty vuoren mukaan.
Vuori ympäristöineen on kansallispuisto vuodesta 2004.
Aiheesta muualla

Kuvia tai muita tiedostoja aiheesta Ararat Wikimedia Commonsissa
Iso-Ararat (keskellä) ja Pieni-Ararat (vasemmalla) (Landsat, NASA)
Ammunta

Kilpa-ampuja tähtää ilmakiväärillä.
Ammunta (rinnakkaisnimenä ampumaurheilu tai joskus myös ampuminen) on yleisnimitys joukolle kilpaurheilulajeja, joissa on tarkoitus lajikohtaisten sääntöjen puitteissa ampuma-aseella ampumalla osua ennalta määriteltyyn maaliin tai maaleihin. Paremmuuden voi ratkaista osumien tarkkuus, lukumäärä, niihin käytetty aika tai näiden eri yhdistelmät. Kaikissa ampumalajeissa on tarkat määräykset käytettävien aseiden ja varusteiden suhteen sekä tiukat turvallisuusmääräykset. Ammuntaa harrastetaan eri pistooli-, kivääri- ja haulikkolajeissa.
Ampumalajit

Ampumalajit voidaan jaotella seuraavasti ISSF:n (International Shooting Sport Federation -Kansainvälinen Ampumaurheiluliitto) mukaan:
Ampumalajit > Pistoolilajit

Pistoolilajit
vapaapistooli (50 m, yksittäislaukauskilpailu)
olympiapistooli (25 m, sarjalaukauskilpailu)
urheilupistooli (naisilla)
ilmapistooli
isopistooli
vakiopistooli
Ampumalajit > Kiväärilajit

Kiväärilajit
pienoiskivääriammunta (naisilla urheilukivääri)
makuukilpailu
kolmiasentokilpailu (makuu, pysty, polvi)
300 metrin vapaakivääriammunta
300 metrin vakiokivääriammunta
10 metrin ilmakivääriammunta
Ampumalajit > Haulikkolajit

Haulikkolajit:
skeet
trap
kaksoistrap
Riistamaalilajit